Ελληνο-ισπανική κοινότητα: η διατήρηση της ισπανικής γλώσσας στις μεικτές οικογένειες
Creators: name: Τζηρίδη, Αναστασία-Ολγα Νικολάου
Publisher: name: Aristotle University of Thessaloniki
Year: 2015
Subjects: Γλωσσική διατήρηση
Ισπανικά
Ελληνο-ισπανικές οικογένειες
Language maintenance
Spanish
Greek-Spanish families

description: Ο σκοπός της διπλωματικής εργασίας ήταν η μελέτη της γλωσσικής διατήρησης της ισπανικής γλώσσας στα πλαίσια των ελληνο-ισπανικών οικογενειών. Συγκεκριμένα, τέθηκε ως στόχος να διερευνηθούν οι σκέψεις, οι αντιλήψεις και οι στάσεις των Ισπανών γονέων των ελληνο-ισπανικών οικογενειών, αναφορικά με τη γλώσσα τους και τη διγλωσσία, τη γλωσσική ικανότητα και τη χρήση των ισπανικών στην οικογένεια, καθώς επίσης και να εξεταστεί η εφαρμογή πρακτικών ενίσχυσης της ισπανικής γλώσσας από τους γονείς. Για τη μελέτη των παραπάνω ζητημάτων, διενεργήθηκε ποιοτική έρευνα, χρησιμοποιώντας ως εργαλείο της ημι-δομημένες συνεντεύξεις και έχοντας ως δείγμα εφτά ελληνο-ισπανικές οικογένειες από την περιοχή της Θεσσαλονίκης. Τα δεδομένα που συλλέχθηκαν από τις συνεντεύξεις υποβλήθηκαν σε θεματική ανάλυση περιεχομένου. Σύμφωνα με τα αποτελέσματα της έρευνας, οι γονείς είναι θετικοί απέναντι στη διγλωσσία και υπερασπίζονται τη γλωσσική διατήρηση. Τα ισπανικά έχουν ιδιαίτερη συναισθηματική και χρηστική αξία για τους Ισπανούς γονείς, αλλά και αξιόλογη θέση στο ελληνικό περιβάλλον. Ωστόσο, στα πλαίσια του σπιτιού οι περισσότεροι χρησιμοποιούν τα ελληνικά ως κύρια γλώσσα, ενώ τα ισπανικά χρησιμοποιούνται συνήθως, όχι πάντα, μεταξύ των παιδιών και του Ισπανού γονέα. Με στόχο την ενίσχυση της ισπανικής γλώσσας, εφαρμόζονται ορισμένες πρακτικές στα πλαίσια της οικογένειάς τους, όπως επισκέψεις στην Ισπανία, επαφές με ισπανόφωνους συγγενείς και φίλους, ανάγνωση ισπανικών βιβλίων και παραμυθιών, κ.α. Αποτέλεσμα των πρακτικών είναι αυτή τη στιγμή να παρατηρείται μια σχετική διατήρηση της γλώσσας, κυρίως στις οικογένειες με ενήλικα παιδιά, τα οποία κατέχουν την ισπανική σε επίπεδο σχεδόν ίδιο με την ελληνική. Παρόλα αυτά, σε συνολικό επίπεδο, διαπιστώνεται μια τάση γλωσσικής μετατόπισης προς τα ελληνικά, παρά την επιθυμία των γονέων για διατήρηση της ισπανικής γλώσσας, καθώς οι πρακτικές και οι προσπάθειες ενίσχυσης της τελευταίας εξασθενούν με το πέρασμα των χρόνων.
description: The aim of the present thesis was the study of the language maintenance of the Spanish language in the context of the Greek-Spanish families. Particularly, we aimed to explore the thoughts, perceptions and attitudes of Spanish parents of Greek-Spanish families, with regard to their language and bilingualism, the language ability and the use of Spanish in the family, as well as to examine the use of any practices of reinforcement of the Spanish language. To study these issues, a qualitative research was conducted, using as a tool the semi-structured interviews and having as a sample seven Greek-Spanish families from the region of Thessaloniki. The data collected from the interviews were subjected to thematic content analysis. According to the survey results, parents are positive towards bilingualism and they advocate language maintenance. The Spanish language has a special emotional and utilitarian value to Spanish parents, but also a remarkable position in the Greek environment. However, in the context of the home, most families use Greek as their main language, while Spanish is usually used, but not always, among children and the Spanish parent. In order to strengthen the Spanish language, they apply certain practices within their families, such as visits to Spain, contacts with Spanish relatives and friends, reading Spanish books and fairy tales, etc. As a result, a partial language maintenance is currently being observed, especially in families having grown-up children, which speak Spanish almost as fluently as Greek. Nevertheless, in overall, a tendency of language shift towards Greek is observed, despite the desire of parents to maintain the Spanish language, due to the fact that the practices and the efforts to strengthen Spanish become weaker over the years.
description: Συνεργαζόμενα Τμήματα Πανεπιστήμιο Λε Μαν (Maine France, Γαλλία)